මෙම දැරියන් දෙදෙනාම හෙළි කළ තොරතුරු ප්‍රථම වරට අනාවරණය කරනු ලැබුවේ ලංකාදීප පුවත්පත මගිනි. 1982 ජුනි 12 වැනිදා ප්‍රධාන පුවත මගින් කැරැල්ලෙන් මළ තරුණයෝ දෙදෙනෙක් යළි උපදිති. මැයෙන් එය පළවිය. අනතුරුව වර්ජිනියා විශ්වවිද්‍යාලය මගින් ද මේ පිළිබඳව පූර්ණ පර්යේෂණ යොමු කළේය. එම පර්යේෂණ වාර්තාව මහාචාර්ය ස්ටීවන්සන්ගේ පර්යේෂණ වාර්තාවකට ද ඇතුළත් කර තිබේ. ශිවන්ති දැරිය අනාවරණය කළේ පෙර භවයේ රොබට් ලෙස හඳුන්වන ලද තරුණයාගේ තොරතුරු විය. රොබට් මරණයට පත්වී ඇත්තේ පොලිස් වෙඩි පහරකට ලක්වී රූමස්සල කන්ද මුදුනේ දී යැයි හෙළි විය. වෙඩි පහර එල්ල වූ ස්ථානය ලෙස හඳුන්වනු උපන් ලපයක් ද ශිවන්ති දැරියගේ සිරුරේ දක්නට ලැබිණ. මෙම දැරියන් දෙදෙනා තම පෙරභවය හෙළි කිරීම ආරම්භ වූයේ ඔවුනොවුන් නිවසේ අවැදිමින් දෙදෙනා අතර ඇති වූ කතාබහක් මගිනි. දෑත් පිටුපසට තබමින් ඔවුන් රැගෙන ගිය අන්දම නිරූපණය කිරීම ද ඔවුන්ගේ සිරිත වූවාය. ඒ වන විට එම දැරියන් වයස අවුරුදු දෙක හමාරක පමණ ඉතා කුඩා වයසේ සිටියහ. සිරුරේ පිහිටි උපන් ලපය ඇති ස්ථානයට අතැගිල්ල දිගු කරමින් ‘‘මෙතනටම තමයි වෙඩි වැදුනේ’’ යනුවෙන් ශිවන්ති දැරිය පෙරභව ජීවන තොරතුරු ප්‍රකාශ කළාය.
පෙර භවයේ රොබට් ලෙස හඳුන්වන ලද තරුණයාගේ තොරතුරු අනාවරණය කළේ කව්ද?
ශිවන්ති දැරිය